Rørhopvatnet

Rørhopvatnet er en langstrakt innsjø på grensa mellom Hadsel og Vågan kommuner på Austvågøya i Nordland fylke. Den ligger i en dyp forsenking i øst-vest-retning mellom Trolltindan og Rørhoptindan, like ved Rørhopvågen i Raftsundet. Rørhopvatnet ligger bare 3 meter over havet, men er 97 meter dyp. Innsjøen er meromiktisk, med ferskvann ned til 44 meters dyp, og stagnert sjøvann under dette.

Vatnet har et lite nedbørfelt med mindre bekker, og utløp i øst gjennom en 130 meter lang elv til sjøen.

Innsjøen er overbefolket av røye. Røya vandrer ikke ut i sjøen, men her er også noe sjøørret.

Referanser 

Innsjøer i Nordland
Vågans geografi
Hadsels geografi
Meromiktiske innsjøer